cyberspace
Store norske leksikon,Teknologi og industri,IT,Internett
Cyberspace er en betegnelse på en «verden» av sammenkoplede datasystemer og informasjonsressurser. Ordet Cyberspace ble første gang brukt av forfatteren William Gibson i science fiction-romanen Neuromancer (1984).
I dag brukes betegnelsen gjerne om internett, både om det fysiske nettet der digitale overføringer foregår, og om det virtuelle rommet der kommunikasjonen mellom mennesker foregår. Cyberspace er synonymt med cyberdomenet. Etymologi Ordet kyber har greske røtter og betyr 'styring', mens kybernetikos betyr «god til å styre», altså en god styrmann. Begrepet brukes for å betegne kontroll- og styringssystemer i maskiner og i naturen. Cybernétique ble første gang brukt i fransk i 1834, mens Norbert Wiener introduserte begrepet til den engelsktalende verden gjennom boken Cybernetics, or Control and Communication in the Animal and Machine fra 1948. Les mer i Store norske leksikon internett science fiction William Gibson cyberpunk cyberkrigføring